I’m Looking Through You

«I'm Looking Through You» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 3. desember 1965 på gruppens sjette britiske album Rubber Soul. Tre dager senere ble den amerikanske utgaven av Rubber Soul utgitt med «I'm Looking Through You» inkludert.Friis, Yan (2014). Beatles og jeg. Oslo: Spetakkel Forlag. ISBN 978-82-999632-5-1 s. 177Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 65/67/68/200/201
 Bakgrunn 

I 1965 var McCartney kjæreste med Jane Asher og teksten handler om henne. Han skrev sangen i sitt rom i toppetasjen av 57 Wimpole Street i London. Han følte bare for å få ut frustrasjonen da han skrev sangen i stedet for å bære den inne i seg.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 276Schreuders, Piet; Lewisohn, Mark; Smith, Adam (1994). The Beatles London. London: Hamlyn. ISBN 0-600-58102-0 s. 24 (Problemene i forholdet mellom Asher og McCarntney blir mer utdypet i sangen You Won't See Me.)

 Innspilling 

Første versjon av «I'm Looking Through You» er annerledes enn versjonen som dukket opp på Rubber Soul; både i tempo og oppbygging. Den startet med håndklapp, maracas og akustisk gitar før McCartney starter å synge. Stilen er en smule rolig country før det hardner til i instrumentalpartiene med både orgel og George Harrisons sologitar.Anthology 2 – informasjon i heftet som fulgte med utgivelsen (s. 17) Første gang publikum hadde anledning til å høre denne varianten, var i perioden 18. juli - 11. september 1983 i Abbey Road Studios (hvor den ble innspilt). Grunnet oppgradering av utstyr i kontrollrommet til studio 2, brukte studioet tiden til å vise publikum filmen The Beatles at Abbey Road.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 201 Etter det havnet opptaket på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 217 I 1996 ble versjonen gitt ut på Anthology 2.

Det ble bestemt at de måtte spille den inn på nytt, og 6. november 1965 lagde de et opptak som lignet mer på hva man etter hvert ville høre på Rubber Soul. McCartney hadde da lagt til et mellomvers. Problemet var kanskje at tempoet var for raskt. Derfor ble det bestemt at den skulle spilles inn på nytt enda en gang.

10. november 1965 ble det endelige grunnkompet innspilt. Det besto av akustisk gitar (John Lennon), tamburin (Harrison), bass (McCartney) og trommer (Ringo Starr). Etterpå var det tid for pålegg. I instrumentalpartiene slo Starr en akkord på et orgel, mens Harrison spilte et riff på sin sologitar. Dagen etter la McCartney på vokal to ganger, med Lennon på harmonivokal sporadiske steder.

 Musikere og instrumenter 

Paul McCartney: bass, vokal
John Lennon: akustisk gitar, harmonivokal
George Harrison: tamburin, sologitar
Ringo Starr: trommer, orgel, håndklapp

The Beatles spilte aldri «I'm Looking Through You» på sine konserter, men i 2010 fremførte McCartney sangen på sporadiske konserter.Paul McCartney – settliste fra Arizona, USA – 28. mars 2010

Referanser

 Eksterne lenker 
 Sangteksten (presentert på The Beatles' offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965
Kategori:Britiske sanger